Document ID: 32010R1258
Publication Date: 2010-12-20

Title and Content:
NARIADENIE RADY (EÚ) č. 1258/2010
z 20. decembra 2010,
ktorým sa na rybársky hospodársky rok 2011 stanovujú orientačné ceny a ceny výrobcu z Únie pre určité produkty rybného hospodárstva podľa nariadenia (ES) č. 104/2000
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 43 ods. 3,
so zreteľom na návrh Európskej komisie,
keďže:
(1)
Podľa článku 43 ods. 3 zmluvy Rada má na návrh Komisie prijať opatrenia o stanovení cien.
(2)
V nariadení Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1) sa vyžaduje, aby sa na každý rybársky hospodársky rok stanovili orientačné ceny a ceny výrobcov z Únie s cieľom určiť cenové hladiny intervencie na trhu s určitými produktmi rybného hospodárstva.
(3)
Je úlohou Rady, aby stanovila orientačné ceny pre každý z produktov rybného hospodárstva a skupiny produktov uvedené v prílohách I a II k nariadeniu (ES) č. 104/2000 a ceny výrobcu z Únie pre produkty uvedené v prílohe III k uvedenému nariadeniu.
(4)
Na základe v súčasnosti dostupných údajov o cenách príslušných produktov a kritérií stanovených v článku 18 ods. 2 nariadenia (ES) č. 104/2000 by sa orientačné ceny na rybársky hospodársky rok 2011 mali zvýšiť, zachovať alebo znížiť v závislosti od druhu rýb.
(5)
Je vhodné stanoviť cenu výrobcu z Únie pre jeden z produktov uvedených v prílohe III k nariadeniu (ES) č. 104/2000 a vypočítať cenu výrobcu z Únie ostatných produktov pomocou prevodných koeficientov určených nariadením Komisie (ES) č. 802/2006 z 30. mája 2006, ktorým sa určujú prevodné koeficienty pre ryby rodov Thunnus a Euthynnus (2).
(6)
Na základe kritérií stanovených v článku 18 ods. 2 prvej a druhej zarážke a v článku 26 ods. 1 nariadenia (ES) č. 104/2000 by sa cena výrobcu z Únie na rybársky hospodársky rok 2011 mala upraviť,
PRIJALA TOTO NARIADENIE:
Článok 1
Na rybársky hospodársky rok od 1. januára do 31. decembra 2011 sa orientačné ceny stanovené v článku 18 ods. 1 nariadenia (ES) č. 104/2000 určujú v prílohe I k tomuto nariadeniu.
Článok 2
Na rybársky hospodársky rok od 1. januára do 31. decembra 2011 sa ceny výrobcu z Únie stanovené v článku 26 ods. 1 nariadenia (ES) č. 104/2000 určujú v prílohe II k tomuto nariadeniu.
Článok 3
Toto nariadenie nadobúda účinnosť 1. januára 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. decembra 2010

Classification:
Level 1 Topics: 100148
100157
100156
Level 2 Topics: 100207
100257
100252
Level 3 Topics: 2489
1258
2639
2656
3544
2476
All Topics: 1025
2437
2455
2638
2649
2743
313